seungwon929/Th-miracl huggingface dataset:
พิทพล โชติสรยุทธ์

พิทพล โชติสรยุทธ์ เกิดเมื่อวันที่ (20 พฤศจิกายน พ.ศ. 2506- ) อดีตวง แกรนด์เอ็กซ์ ตำแหน่ง Piano & Keyboards, นักแสดง, นักร้อง, นักโฆษณา, โปรดิวเซอร์ และนักแต่งเพลง

จบการศึกษาระดับประถมจาก โรงเรียนอัสสัมชัญบางรัก  ระดับมัธยมศึกษาจาก โรงเรียนเตรียมอุดมศึกษา ระดับอุดมศึกษาจาก คณะรัฐศาสตร์ จุฬาลงกรณ์มหาวิทยาลัย (2526)

และปริญญาโทจาก คณะพาณิชย์ศาสตร์และการบัญชี MBA จุฬาลงกรณ์มหาวิทยาลัย (2531)

1.   “ ไฟโชนแสง ”  TV 3 – ร้องนำโดย ศรัณยู วงศ์กระจ่าง , ชัญญ่า โกคีโน่

2.   “ ไม้เมือง ”  TV 3 –  ร้องนำโดย เจนนิเฟอร์ คิ้ม

3.   “ เขยบ้านนอก ”  TV 3 – ร้องนำโดย วิยะดา โกมารกุล ณ.นคร , สมา สวยสด

4.   “ แก้วกลางดง ”   TV 3 – ร้องนำโดย ลิน่า ลีนุตะพงษ์ , ฉมาวงศ์ สุริยะจันทร์

5.   “ ทีเด็ดครูพันธุ์ใหม่ จิตพิสัยเดือด ”  TV 3 – ร้องนำโดย รุ่งรัตน์ กุยสุวรรณ

6.   “ น้องใหม่ ร้ายบริสุทธิ์ ”  TV 3 - ร้องนำโดย รุ่งรัตน์ กุยสุวรรณ

7.   “ แดนพิศวง ” TV 3

8.   “ ฟ้าโอบดินอุ่น ”  TV 5 –  ร้องนำโดย วิยะดา โกมารกุล ณ.นคร , ชรัส เฟื่องอารมย์

9.   “ กระท่อมโสมจันทร์ ” TV 7– ร้องโดย ยุรนันท์ ภมรมนตรี , วีรินทร์ อนันตพัฒนาวงศ์

10. “ มัจจุราชสีน้ำผึ้ง ”  TV 7 –  ร้องนำโดย  วรรณิภา แจ้งสว่าง

11. “ พ่อม่ายทีเด็ด ”  TV 7 –  ร้องนำโดย ศรัณยู วงษ์กระจ่าง

12. “ น้ำตาลใกล้มด ” TV 7 – ร้องนำโดย ธานินทร์ เคนโพธิ์ - ทาริกา บุญญเศวต

13. “ ผู้ชายก็ท้องได้ ”  TV 7 – ร้องนำโดย รุ่งรัตน์ กุยสุวรรณ

1. TOYOTA – It’s My Style / Coperate Image / โตโยต้าประเทศไทย

2. HONDA Motorcycle – Honda Dream / มอเตอร์ไซด์ฮอนด้า “ดรีม”

3. HINO

4. Hyndai - Excel

5. Suzuki - Akira

6. ปูนตรางูเห่า

7. Bridgestone - Philo Tire

8. Slumberland

9. IBC Cable TV

10. CANNON - Big Zoom Camera

11. Ice Cream Wall's

12. Nippon Paint - Nippon Color

13. BR Powder

14. Deterdome - Shower Cream

15. Dr. Montre - Facing Cream

16. Yam Yam – Instant Cup Noodle / ยำยำ

17. SCS.- Student Shoes / รองเท้านักเรียนเอสซีเอส

18. Attack - / ผงซักฟอกแอทแทค สูตรใหม่

19. Babi Mild - น้ำยาล้างขวดนม

20. Nice Day Nice Safe

21. SMS Aluminium

22. 1154 Talking Yellow Pages

23. Central Air / เครื่องปรับอากาศเซ็นทรัลแอร์ ชุดมรดกเจ้าคุณปู่

24. Ayam Brand – Mackerel in Tomato Sauce / ปลาแมคเครลกระป๋องตรา อะยัม

25. Birdy Ice Coffee / กาแฟกระป๋องเบอร์ดี้

26. Fitne’ - เครื่องดื่มตราฟิตเน่

27. Cornae – American Corn Snack / ข้าวโพดอบกรอบคอนเน่

28. Narai Pizzaria – Pizza / นารายณ์ พิซเซอเรีย

29. Hart Beat - Candy / ลูกอม ฮารท์บีท

30. Roza Tuna – Sardine in Tomato Sauce / ปลาทอดราดพริก โรซ่า

31. Cabaret - Candy  / ลูกอมสอดตราคาบาเร่ต์

32. Cougar - Milk Flavoured Candy / ลูกอมคูก้า

33. My Mint – Mint Favoured Candy / ลูกอมมายมิ้นท์

34. Glico – Porky & Alfie &Milk Chocolate Confectionery  - กูลิโกะคาปูลิโก้

35. Spagetto – Jelly Candy / ขนมเยลลี่ ตราสปาเก๊ตโต้

36. Hobby - Peanuts  / ถั่วแผ่นตราฮอบบี้

37. Philo - Candy / ลูกอมฟิลโล

38. Momento – Candy / ขนมกรอบ โมเมนโต้

39. My Kiss – Candy / ลูกอมมายคิส

40. Gramoxon / ยาฆ่าหญ้ากราม็อคซิล

41. Push Pop & Ring Pop – Jelly / ลูกอมฟุ๊ชป็อป และ ริงป็อป

42. Vitamilk – Soy Milk / นมไวตามิลค์

กรรมการผู้จัดการ บริษัท รอคเกตเตอร์ แอด แอนด์ เรคคอร์ดส์ จำกัด

ผลิตสื่อโฆษณาเสียงภาษาไทยให้กับภาพยนตร์ต่างประเทศhttps://www.facebook.com/PetchPitapol
ฮอกกี้หญิงชิงแชมป์โลก

ฮอกกี้หญิงชิงแชมป์โลก () เป็นการแข่งขันField hockeyหญิงระหว่างประเทศ
โชว์ปิงปอง

โชว์ปิงปอง () เป็นการแสดงเวทีรูปแบบหนึ่งซึ่งมีในคลับเปลือย (strip club) โดยมักในประเทศไทยมากที่สุด การแสดงประกอบด้วยหญิงใช้กล้ามเนื้อเชิงกรานของตนจับ ปล่อยหรือเป่าวัตถุจากช่องคลอดของตน ลูกปิงปองเป็นวัตถุที่ใช้แพร่หลายที่สุด แต่ก็มีใช้เชือกยาว นกหวีด ปากกา บุหรี่ เทียน ลูกดอก ลูกข่าง ขวด ประทัด ใบมีดโกนและไม้เกียบ สมาชิกผู้ชมที่เป็นชายอาจถูกนำขึ้นยกพื้นเต้นให้ถือลูกโป่งระหว่างที่มีการปาลูกดอกใส่ หรือหญิงอาจปาลูกดอกใส่ลูกโป่งที่ถูกผูกกับเก้าอี้ของลูกค้าไปทั่วโต๊ะ อีกกิจกรรมหนึ่ง คือ การปาปลาทองเข้าโถ หรือการยัดกบตัวเขื่องเข้าไปดูว่าเธอเก็บไว้ข้างในได้นานเท่าไร
กามเทพออกศึก

กามเทพออกศึก เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3

สาวน้อยหน้าหมวย ผมสั้น กามเทพผู้ดูแลลูกค้า หอมคลั่งไคล้การแต่งหน้าจัดเต็มตลอดเวลา และจะไม่มีทางยอมให้ใครเห็นหน้าสดๆของเธอโดยเด็ดขาด หอมห่วงใยภาพลักษณ์ภายนอก ถือชนชั้นวรรณะ ชอบของแบรนด์ แคร์สื่อ คำพูดคน และกระแสต่างๆ จนมักลืมความจริงในใจตัวเองอยู่เสมอ ปัจจุบันได้แต่งงานกับปี

ชายหนุ่มมาดเซอร์ ลูกชายเจ้าของสหกรณ์แท็กซี่และเครื่องบินให้เช่า ถูกส่งตัวไปเรียนบริหารที่ต่างประเทศ แต่เขาไม่ชอบจึงตัดสินใจเรียนภาพยนตร์ และทำตามความฝันในวงการบันเทิงต่างประเทศ ด้วยฝีมือและความสามารถทำให้ประสบความสำเร็จและมีชื่อเสียงในเวลาอันรวดเร็ว เมื่อหนังตลาดไม่ตอบโจทย์ในชีวิตเซอร์ของเขาอีกต่อไป เขาจึงกลับเมืองไทยเพื่อค้นหาแรงบันดาลใจสำหรับทำหนังอาร์ตในแบบที่ฝันไว้ และได้เจอกับหอม ปีแกล้งบอกพ่อแม่ว่าอยู่ต่างประเทศ แต่จริงๆแอบพักอยู่บ้านไม้กับกลุ่มแท็กซี่ และเที่ยวโกหกทุกคนว่าเป็นหนุ่มเมืองเหนือ ยากจน ทั้งหมดทำไปเพื่อทำหนังส่งประกวด ปัจจุบันได้แต่งงานกับหอม

หอมหมื่นลี้ เจ้าหน้าที่คิวปิตฮัต ติดการแต่งหน้าเท่าชีวิต หากไม่ได้แต่งเธอจะกลายสภาพเป็น “ผีจูออน” เพราะฉะนั้นไม่ว่าวันไหนเวลาไหนใบหน้าของเธอจะต้องจัดเต็มอยู่เสมอ ไม่มีทางที่จะเผยหน้าสดให้ใครเห็นเป็นอันขาด ด้วยเหตุนี้หอมหมื่นลี้จึงไม่กล้ามีแฟน เพราะหากมีคู่รักก็ต้องเปลือยหน้ากับผู้ชาย เธอมีความรู้สึกว่าตัวเองไม่สวยและคงไม่มีผู้ชายคนไหนยอมรับใบหน้าสดของเธอได้ 3 ปีก่อน หอมหมื่นลี้ถูก ไทม์ เพื่อนเก่าพาเข้าโรงแรมปลุกปล้ำ หอมหนีออกมาในสภาพหน้ายับและผ้าขนหนูผืนเดียว โดยมีแท็กซี่ชื่อ ปีมงคล เข้าไปช่วยไว้ ปีมงคลกลายเป็นแท็กซี่ประจำตัวของเธอนับแต่นั้น ทั้งสองสนิทกันด้วยความเพี้ยนที่คล้ายๆ กัน แท้ที่จริงปีมงคลเป็นมหาเศรษฐีลูกชายคนเดียวของเจ้าของกิจการขนส่งใหญ่ที่สุด ปีมงคลต้องการปิดบังตัวตนจากหอม เพราะต้องการทำหนังสั้นเรื่องชีวิตของเขากับหอมหมื่นลี้ให้เสร็จ เขาอยากพิสูจน์ว่าคนบ้าแต่เปลือกอย่างหอมหมื่นลี้จะรักแท็กซี่อย่างเขาได้หรือไม่ ช่วงเวลานั้นหอมหมื่นลี้กำลังหลงใหล ดิน สิบแปดมงกุฎจากเมืองเหนืออดีตคนงานในบ้านของปีมงคลที่ปลอมตัวเป็น พดด้วง ดาราไฮโซซึ่งใช้ข้อมูลและชื่อพดด้วงที่เป็นนามปากกาของปีมงคลในการทำหนังสั้นเพื่อใช้หลอกสาว ๆ หอมเดทกับพดด้วงและเดทกับปีมงคลไปพร้อมกัน หอมรู้สึกผูกพันกับปีมงคลมากขึ้น กว่าจะยอมทำลายเปลือกมารักกับแท็กซี่ได้หอมก็หวุดหวิดจะโดนพดด้วงปลุกปล้ำ ปีมงคลกำลังจะบอกความจริงแต่หนังสั้นของเขาถูก แม็กโนเลีย คนรักเก่า ส่งไปประกวดชนะรางวัล หน้าสดของหอมหมื่นลี้แพร่กระจายออกไปทั่วโลก หอมหมื่นลี้ยังพบอีกว่าปีมงคลและแม็กโนเลียมีความผูกพันกันอย่างลึกซึ้ง หอมหมื่นลี้จึงบอกเลิกปีมงคล ปีมงคลจะตามแก้ไขปัญหานี้อย่างไร ความรักแท้จะทำลาย “เปลือก” จนเห็นหัวใจข้างในที่แท้จริงได้หรือไม่
กามเทพออนไลน์

กามเทพออนไลน์ (ชื่อภาษาอังกฤษ : Loving Online) เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3

ทนายหนุ่มไฟแรง จบโทกฎหมายจากมหาวิทยาลัยเคมบริดจ์ เคยทำงานอยู่ที่สำนักกฎหมายชื่อดังในลอนดอน เป็นทนายความอายุน้อยที่สุดในบริษัทใหญ่ “มาร์คอินเตอร์เทค” สุขุม ดูเป็นผู้ใหญ่ อบอุ่น มีเหตุมีผล แต่ไม่ขี้เก๊ก กวนบ้างเป็นบางที ด้วยอาชีพทนายทำให้เป็นคนใช้เหตุผลมากกว่าอารมณ์ จนบางทีก็กลายเป็นคนเข้าถึงยากเพราะเดาไม่ถูกว่าคิดอะไรอยู่ มีลูกล่อลูกชนในการพูดจาดี ปัจจุบันได้แต่งงานกับแพรวพราว

ผู้คุมกฎเว็บคิวปิดรูมและดูแล Chat Room On Line ของคิวปิดฮัต เรียนเก่งมาตั้งแต่เด็กๆ จนเคยถูกเลือกให้เข้าแข่งขันโอลิมปิควิชาการ แต่ด้วยปมด้อยในวัยเด็กที่ฟันยื่นเหยินจนได้รับฉายาว่า "แก้วหน้าม้า" ทำให้ต้องอกหักจากหนุ่มหล่อที่เป็นรักแรก ต่อมาประสบอุบัติเหตุทางรถยนต์ทำให้ต้องเข้ารับการผ่าตัด หมอเลยผ่าตัดกรามและโมดิฟายหน้าใหม่จนกลายมาเป็นสาวสวยมาก แต่เธอก็ไม่เคยภูมิใจ เพราะเชื่อมั่นว่าความสวยควรมาจากข้างใน ส่งผลต่อคอนเซ็ปท์การทำงานว่าจะทำให้คนรักที่จิตใจไม่ใช่หน้าตา เธอจึงมักให้ความสำคัญกับลูกค้ากลุ่ม Gold (Old) และกลุ่ม Everage (Ugly) เป็นพิเศษ เพราะทั้งสองกลุ่มสะท้อนภาพตัวเธอในอดีต ปัจจุบันได้แต่งงานกับโรม
หนุ่มลูกครึ่งผิวขาวซีด หลานของมาร์คอินเตอร์เทค อดีตรักมัธยมของแพรวพราว ฉลาดหลักแหลมเข้าขั้นจีเนียสทางคอมพิวเตอร์ มีอาการทางจิต แต่ชอบวางยาผู้หญิง ไม่มีเพื่อนเพราะอยู่แต่หน้าคอม มีโลกส่วนตัวของตัวเองสูง

สูงล่ำดำเหยิน ลูกพี่ลูกน้องแพรวพราว กวนๆ แต่โตมาด้วยกันเลยรักเหมือนพี่ชาย ชอบทะเลาะกับกุ๊กไก่ เป็นเจ้าหนี้ของพราว เลยอ้างบังคับพราวว่าอยากได้เงินไปทำศัลยกรรมเสริมหล่อเพื่อมัดใจสาวที่แอบชอบอยู่ ซึ่งก็คือทอมกุ๊กไก่นั่นเอง

สาวห้าวหน้าหวาน เพื่อนข้างบ้านของแพรวพราวตั้งแต่เป็นเด็ก มาเปลี่ยนเป็นทอมสาวตอนโต ชกมวย เตะบอล คอยขัดขวางไม่ให้แพรวพราวชอบผู้ชาย เป็นคู่กัดกับพร้อมพล

เพื่อนสมัยเรียนมหาวิทยาลัยของแพรวพราว ชอบแกล้งแพรวพราวเพราะเห็นว่าหน้าตาอัปลักษณ์ เป็นแฟนกับโรมตั้งแต่สมัยมหาวิทยาลัย แต่โรมพบว่าไปกันไม่ได้จึงขอเลิก เชอรี่เสียหน้าจึงหันไปคบไมค์ แต่ไม่รู้ว่าไมค์มีปัญหาทางจิตอยู่จึงถูกไมค์ทำร้ายร่างกายบ่อยๆ
ลูบคมกามเทพ

ลูบคมกามเทพ เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน เพื่อฉลองการครบรอบสี่สิบเจ็ดปีของช่อง 3

อัยการสาวสวยระดับนางงาม เจ้าแม่งานอีเวนต์แห่งคิวปิดฮัต คล่องแคล่วทำอะไรว่องไว และแก้ปัญหาในหน้าที่การงานเฉพาะได้เก่ง จนได้รับความไว้วางใจจากภีมให้รับผิดชอบดูแลเรื่องการจัดงานเลี้ยงน้ำชาของคิวปิดฮัต แต่ความคล่องแคล่วก็มีกับเฉพาะเรื่องงาน เพราะสำหรับความรักแล้วเกดกลับหยุดมันเอาไว้ไม่แก้ปัญหาที่คาใจมาตลอด เหตุเพราะเคยผิดหวังในความรักเมื่อถูกณัฐวุฒิคู่หมั้นหนุ่มถอนหมั้น ทำให้เกดเข็ดกับความรักและปิดตายหัวใจไม่รับรักใครอีก ปัจจุบันได้แต่งงานกับแดเนียล

ตำรวจหนุ่มลูกครึ่งไทย-อังกฤษ สังกัดตำรวจสากลหรือ Interpol พ่อเป็นนักบินชาวอังกฤษแต่งงานกับแอร์โฮสเตสสาวไทย ครอบครัวทำธุรกิจต่อเรือยอชต์กับอู่ซ่อมรถ เป็นคนลุยๆ บ้าพลัง ชอบกิจกรรมโลดโผนสมกับเป็นตำรวจหนุ่มไฟแรง เป็นคนสนุกสนานและกวนๆ ทะลึ่งทะเล้น ชอบหาเรื่องแกล้ง แหย่ ยียวนกวนประสาทหวังเรียกรอยยิ้ม และทลายกำแพงความรักที่การะเกดสร้างขึ้นมาเสมอๆ ปัจจุบันได้แต่งงานกับเกด
นายตำรวจหนุ่มหน้าตาดี ทำหน้าที่ประสานงานให้แดนในเมืองไทย และเป็นบัดดี้ร่วมสืบคดีแก๊งค้ามนุษย์ร่วมกับแดน บุคลิกเป็นตำรวจหนุ่มหล่อมีฝีมือ แต่ไม่เน้นบู๊ล้างผลาญเหมือนแดน หนักไปทางชอบวางแผนและคิดซับคิดซ้อน จนดูเหมือนคิดเยอะเกิน แอบชอบโรสแต่ไม่กล้าแสดงออกเลยทำให้โรสไม่รู้แม้จะอยู่ใกล้ๆ ก็ตาม ถึงจะเป็นตำรวจที่เก่งแต่มีปมด้อยเรื่องผู้หญิงที่มักจะตื่นเต้นและเข้าใกล้สาวๆ แล้วประหม่า

น้องของเกด สวยน่ารัก เพ้อฝัน เพิ่งเรียนจบปริญญาตรีทางด้านภาษาศาสตร์ จึงรับแปลนิยายโรมานซ์ให้กับสำนักพิมพ์แห่งหนึ่ง จึงยังหางานประจำทำไม่ได้ เลยมาอาศัยอยู่คอนโดกับพี่สาว เป็นคนหัวอ่อนมองโลกในแง่ดี ไม่ประสีประสากับความรัก จนกลายเป็นเหยื่อของแกงค์ Black Orchid

เพราะเหตุสะเทือนขวัญ อดีตลูกค้าคิวปิดฮัตถูกล่อลวงไปขายบริการในยุโรปถูกฆ่าตายโดยมาเฟียข้ามชาติ ทำให้ การะเกด กามเทพสาวสวยหัวใจปิดตายเพราะถูกบอกเลิกในวันแต่งงาน ต้องติดตามหาตัวคนร้ายร่วมกับ แดเนียล ตำรวจสากล หนุ่มยียวนกวนประสาทและหัวใจปิดตายจากความรักเช่นกัน ทั้งคู่ต้องร่วมหัวจมท้ายหนีการตามล่าจากมือสังหาร และช่วยเหลือน้องสาวการะเกดจากการเป็นเหยื่อ ภารกิจเสี่ยงตายว่าหนักแล้ว ภารกิจรักหนักยิ่งกว่า เพราะความรักคงเกิดอีกครั้งไม่ได้ ถ้าทั้งคู่ไม่หยุดใช้อดีตอันเจ็บปวดเป็นอาวุธความรักทำลายหัวใจกันเอง
กามเทพจำแลง

กามเทพจำแลง (ชื่อภาษาอังกฤษ : Transforming Love) เป็นละครในชุด "The Cupids บริษัทรักอุตลุด" สร้างจากนิยายชื่อเดียวกัน

สาวกามเทพผู้เคร่งครัดในศีลธรรม จนได้ฉายาว่า “แม่ชี” บำเพ็ญตบะด้วยโยคะ พริมาเคยมีอดีตความรักที่ไม่ดี ทำให้รู้สึกว่ามีแฟนเหมือนมีเจ้าชีวิต เลยหันหน้ามุ่งทางธรรมแทน พริมาเป็นคนฉลาด รู้ทันคน นิยมใช้ความประนีประนอมในการแก้ปัญหา อ่อนโยน มีเมตตาให้สรรพสัตว์เสมอ กลัวภีมขึ้นสมอง ทำบุญกรวดน้ำให้เสมอ เป็นน้องรักของวราลี พริมามาจากครอบครัวที่อบอุ่น ดูแลเด็กได้ ความเป็นคุณแม่สูง ถือขันติ ปัจจุบันได้แต่งงานกับเควิน

หนุ่มเชื้อสายจีนสัญชาติอเมริกัน เจ้าชู้ เพลย์บอยตัวพ่อ เควินแสดงออกว่าไม่เชื่อในความรักขั้นโคม่า ทั้งที่ตัวเองเป็นถึง CEO ของโซลเมทดอตคอม เพราะมีปมคิดว่าตัวเองถูกแม่ทอดทิ้ง ทำให้ไม่เชื่อใจผู้หญิงไทย แต่ลึกๆแล้วเควินยังหวังจะได้เจอแม่อีก เควินมีชื่อไทยที่แม่ตั้งให้ว่า “กวิน” เควินเป็นคนช่างสังเกตพฤติกรรมคนอื่น ทำให้รับมือกับคนได้แทบทุกรูปแบบ เอาใจคนเก่ง เควินไม่เชื่อว่าคนเราจะทำอะไรให้คนอื่นได้โดยไม่หวังผลตอบแทน ทุกอย่างต้องมีการแลกเปลี่ยน ไม่เชื่อในเรื่องปาฏิหาริย์ หรือเรื่องที่วิทยาศาสตร์พิสูจน์ไม่ได้ เควินมองว่าเป็นเรื่องงมงาย ปัจจุบันได้แต่งงานกับพริม

กามเทพตัวจริงเสียงจริง ขี้เล่น ซน ตามเช็คสถานภาพของเควินกับพริมา โผล่มาเป็นพักๆในบุคลิกและท่าทางที่ต่างๆกันออกไป โดยอยู่ในร่างชายวัยกลางคน เป็นคนคอยอุ้มสมให้พริมากับเควินมาหากันได้

พ่อของเควิน ป่วยเป็นอัมพฤกษ์ หมดกำลังใจจะรักษาตัว เกรกไม่เชื่อว่าวดีแต่งงานกับตัวเองเพื่อผลประโยชน์ พอได้เงินแล้วจึงทิ้งตัวเองกับลูกไป เกรกมาตามหาวดีที่ประเทศไทยทุกปีจนกระทั่งล้มป่วย เป็นคนทำให้เควินตัดสินมาตามหาแม่ที่เมืองไทย

แม่ของเควิน เป็นแม่ศรีบ้านแม่ศรีเรือน อ่อนโยน เคยทำงานเป็นพนักงานโรงแรมจนได้พบกับเกรก แต่ครอบครัวของ เกรกไม่ยอมรับวดี วดีเลยหนีกลับมาพักใจที่บ้านเกิด แต่ถูกหาญฆ่าชิงทรัพย์ก่อนจะกลับไปอเมริกา ทำให้ญาติพี่น้องเกรกเข้าใจผิดว่าวดีปลอกลอกเงินจากเกรกจนพอใจแล้วหนีกลับไทยไป

พี่สาวคนโตของตระกูลเบลค ผู้ดูแลธุรกิจทุกอย่างของเบลค อินเตอร์คอร์เปอเรชั่น เป็นเวิร์คกิ้งวูแมนสไตล์อเมริกัน เก่ง ฉับไว เอาเรื่อง แข็งกระด้าง ขาดความอ่อนโยน อีโก้สูง อคติกับผู้หญิงไทย แถมเป็นผู้ชักใยให้เควินเกลียดแม่ตัวเอง

เจ้าของร้านอาหารบ้านๆพื้นๆบนเกาะ ภายนอกเป็นคนตลก อารมณ์ดี เป็นมิตร คุยเก่ง แต่กตัญญูในทางผิด กุ๊กชินรู้ว่าหาญเป็นคนฆ่าชิงทรัพย์วดี เพื่อเอาเงินมารักษากุ๊กชินที่ป่วยตอนเด็ก พอรู้ว่าเควินกับพริมามาสืบหาเจ้าของล็อกเกตก็กลัวความจะแตก พยายามทำให้เควินกับพริมากลัวจนหนีกลับกรุงเทพฯ แต่ไม่สำเร็จ จนพลั้งมือทำให้กุ้งที่รู้ความจริงตายเรื่องเลยบานปลาย

อดีตมีฐานะยากจน เมียทิ้งลูกไว้ให้เลี้ยงแล้วหนีไป หาญต้องการเงินมารักษากุ๊กชินที่ตอนเด็กป่วยหนัก เลยหลอกวดีไปฆ่าชิงทรัพย์ แต่ก็ต้องอยู่กับอาการหลอนหวาดกลัว พอแก่ป่วยเป็นอัลไซเมอร์ก็เพ้อว่าเห็นผีวดีเป็นพักๆ

พี่สาวของพริมา ใจดี ลุ้นให้น้องมีแฟน

สามีของแพรไหม พนักงานออฟฟิศมนุษย์เงินเดือน ต้นแบบครอบครัวอารมณ์ดี

เจ้าของรถที่ถูกขโมย เป็นคนซื้อล็อกเกตมาจากร้านขายของมือ 2 ที่กระบี่ มีสามีแล้ว แต่สามีเป็นเสี่ยแก่ๆ เลยเบื่อ แอบนอกใจสามีประจำ

การตอบรับของละครเรื่องนี้ทั้งหมด 7 ตอนที่ได้ออกอากาศไป (เมื่อวันที่ 18 มิถุนายน พ.ศ. 2560 – 2 กรกฎาคม พ.ศ. 2560) Nielsen ได้วัดค่าเฉลี่ยเรตติ้งละครจากคนทั่วประเทศไทยอยู่ที่ 4.30
โคบวร์ค

โคบวร์ค () เป็นเมืองเล็ก ๆ ตั้งอยู่ริมแม่น้ำอิทซ์ ในรัฐบาวาเรีย ประเทศเยอรมนี ในปี ค.ศ. 2005 มีประชากร 42,015 คน ก่อนปี ค.ศ. 1918 เคยเป็นเมืองหลวงดัชชีของซัคเซิน-โคบวร์คและโกทา และดัชชีของซัคเซิน-โคบวร์คและซาลเฟ็ลท์
มูฮัมมารา

มูฮัมมารา ( แปลว่า "เป็นสีแดง"; ) เป็นน้ำจิ้มพริกที่พบในอาหารตุรกีและอาหารเลแวนต์ มีต้นกำเนิดที่เมืองอะเลปโป ประเทศซีเรีย มูฮัมมารามีส่วนผสมหลักคือพริก (มักจะใช้พริกอะเลปโป), วอลนัต, เกล็ดขนมปังและน้ำมันมะกอก รวมถึงกระเทียม, เกลือ, น้ำเลมอน, กากน้ำตาลทับทิมและเครื่องเทศ เช่น ยี่หร่า ตกแต่งด้วยใบสะระแหน่ด้านบน

มูฮัมมาราใช้จิ้มหรือทาบนขนมปัง และใช้เป็นซอสทานกับกะบับ (kebab) หรือเนื้อย่าง
ท่าอากาศยานนานาชาติซูการ์โน-ฮัตตา

ท่าอากาศยานนานาชาติซูการ์โน-ฮัตตา () เป็นท่าอากาศยานหลักของกรุงจาการ์ตาและปริมณฑล ตั้งอยู่ในจังหวัดบันเตินบนเกาะชวา ในขณะที่สนามบินอีกแห่งหนึ่งของจาการ์ตาคือ ท่าอากาศยานฮาลิม เปอร์ดานากูซูมา ท่าอากาศยานแห่งนี้ตั้งชื่อตามซูการ์โน ประธานาธิบดีคนแรก และโมฮัมมัด ฮัตตา รองประธานาธิบดีคนแรก บางครั้งชาวอินโดนีเซียก็เรียกสนามบินแห่งนี้ว่า "ท่าอากาศยานเจิงกาเร็ง" ตามชื่อตำบลของนครจาการ์ตาตะวันตกที่อยู่ใกล้กับท่าอากาศยาน
ฤดูพายุไซโคลนมหาสมุทรอินเดียตะวันตก-ใต้ พ.ศ. 2558–2559

ฤดูพายุไซโคลนมหาสมุทรอินเดียตะวันตก-ใต้ พ.ศ. 2558–2559 เป็นฤดูกาลในอดีตซึ่งเคยมีการก่อตัวของพายุหมุนเขตร้อนในมหาสมุทรอินเดียตะวันตกเฉียงใต้ ฤดูกาลดังกล่าวจะลากยาวตลอด พ.ศ. 2558 ถึง พ.ศ. 2559 โดยเริ่มนับตั้งแต่วันที่ 15 พฤศจิกายน พ.ศ. 2558 จนไปสิ้นสุดลงในวันที่ 30 เมษายน พ.ศ. 2559 โดยมีข้อยกเว้นในแถบมอริเชียสและเซเชลส์ ซึ่งจะสิ้นสุดในวันที่ 15 พฤษภาคม พ.ศ. 2559 พายุในเขตนี้จะมีขอบเขตอยู่ทางตะวันตกของเส้น 90°E และทางใต้ของเส้นศูนย์สูตร โดยการติดตามของศูนย์อุตุนิยมวิทยาชำนัญพิเศษประจำภูมิภาค (Regional Specialized Meteorological Center) ในเรอูว์นียง
วันที่ 19 ตุลาคม ศูนย์บริการอุตุนิยมวิทยามอริเชียส (MMS) ได้ออกแนวโน้มฤดูกาลในฤดูร้อน 2558 – 2559 โดยคาดว่าในฤดูกาลนี้โดยเฉลี่ย จะมีพายุหมุนเขตร้อนก่อตัวขึ้นประมาณเจ็ดถึงเก้าลูก MMS ยังระบุอีกด้วยว่า ภูมิภาคตั้งแต่เส้นศูนย์สูตรไปถึงทางเหนือของมอริเชียส ทางตะวันออกของอากาเลกา และทางตะวันตกของดีเอโกการ์ซีอา เป็นพื้นที่ที่มีนัยสำคัญที่เอื้อต่อการก่อตัวของพายุหมุนเขตร้อน

ภายในทิศตะวันตกเฉียงใต้ของมหาสมุทรอินเดีย ดีเปรสชันเขตร้อนและกึ่งดีเปรสชันเขตร้อน ที่มีความเร็วลมรอบศูนย์กลางเฉลี่ย 10 นาที 65 กม./ชม. (40 ไมล์/ชม.) ศูนย์อุตุนิยมวิทยาภูมิภาคในเกาะเรอูว์นียง, ประเทศฝรั่งเศส (RSMC เรอูว์นียง) จะเป็นผู้กำหนดชื่อพายุ
อย่างไรก็ตาม ศูนย์ย่อยภูมิภาคพายุหมุนเขตร้อนในมอริเชียสและมาดากัสการ์จะกำหนดชื่อ เมื่อระบบเป็นพายุโซนร้อนระหว่าง 55°ตะวันออก และ 90°ตะวันออก ถ้าพายุโซนร้อนระหว่าง 30°ตะวันออก และ 55°ตะวันออกแล้ว ศูนย์ย่อยจะกำหนดชื่อที่เหมาะสมของพายุ โดยรายชื่อใหม่จะใช้เป็นประจำทุกปีในขณะที่ชื่อปกติจะใช้เพียงครั้งเดียวจึงไม่มีการถอดถอนชื่อออก

ตารางนี้จะแสดงพายุหมุนเขตร้อนและพายุหมุนกึ่งเขตร้อนทั้งหมดในช่วงฤดู 2558-2559 ของมหาสมุทรอินเดียตะวันตก-ใต้ ซึ่งจะระบุข้อมูลพื้นฐานเกี่ยวกับความรุนแรง, ช่วงเวลา, ชื่อ, พื้นที่ที่ได้รับผลกระทบ, ซึ่งข้อมูลส่วนใหญ่มาจากศูนย์กลางอุตุนิยมวิทยากำหนดขอบเขตส่วนภูมิภาค (RSMC) ลาเรอูนียง, จำนวนผู้เสียชีวิต และผลกระทบ ซึ่งมาจากรายงาน ข่าว หรือหน่วยงานจัดการด้านภัยพิบัติแห่งชาติที่เกี่ยวข้อง และผลกระทบจะเป็นค่าเงินดอลลาร์สหรัฐ ค.ศ. 2015 หรือ 2016 (พ.ศ. 2558 หรือ 2559)
โอสมานี ควนโตเรนา

โอสมานี ควนโตเรนา ปอร์โตวโด (; 12 สิงหาคม ค.ศ. 1985 —) เป็นนักวอลเลย์บอลชาวคิวบาที่โอนสัญชาติเป็นอิตาลี ผู้ทำหน้าที่ร่วมกับสโมสรกูชีเนลูเบตเรอีอาในอิตาลี

ควนโตเรนา เกิดในซานเตียโกเดกูบา เขาเป็นหลานชายของอัลเบร์โต ควนโตเรนา อดีตนักวิ่งและนักการเมือง โอสมานี ควนโตเรนา และภรรยาของเขาเกลนดา กลายเป็นพ่อแม่ครั้งแรก เมื่อวันที่ 3 พฤษภาคม ค.ศ. 2013 โดยได้ให้กำเนิดลูกสาว พวกเขาตั้งชื่อว่า วิคตอเรีย

เขาเริ่มอาชีพในระดับเยาวชนตอนอายุ 12 ปี ในโอเรียนตาเลสเดซานเตียโก หลังจากนั้นหลายปีผ่านมา เขาย้ายไปสโมสรอาชีพครั้งแรกในสโมสรอูรัลอูฟา ประเทศรัสเซีย และในฤดูกาลถัดไปเขาได้ไปเล่นให้กับสโมสรอีตัสเดียเทคเตรนตีโน ในช่วงที่เขาเล่นในประเทศอิตาลีเขาได้รับเหรียญทองจากการแข่งขันซีอีวีแชมเปียนส์ลีก 2 ครั้ง (2009/2010, 2010/2011) และ เหรียญทองแดง 1 ครั้ง (2012) เขาได้รับเหรียญทอง 4 ครั้ง ในการแข่งขันวอลเลย์บอลชิงแชมป์สโมสรโลก (2009, 2010, 2011, 2012) ร่วมกับสโมสรเตรนตีโน เขาได้เหรียญเงิน 2 ครั้ง (2009/2010, 2011/2012) และเหรียญทอง 1 ครั้ง (2010/2011) จากการแข่งขันอิตาเลียนแชมเปียนชิพ และ 2 เหรียญทอง จากการแข่งขันอิตาเลียนคัพส์ (2010, 2012) ในเดือนพฤษภาคม ค.ศ. 2010 เขาเล่นถูกยืมตัวในระยะเวลาสั้นๆ ในประเทศกาตาร์ เขากลับมาเล่นให้สโมสรอีตัสเดียเทคเตรนตีโน ในเดือนกันยายน ค.ศ. 2010 ใน ฤดูดาล 2012/2013 เขาได้แชมป์อิตาเลียนคัพส์และอิตาเลียนแชมเปียนชิพ

หลังจากนั้นย้ายไปให้สโมสรฮัลก์บังก์อังการา ในปี ค.ศ. 2013 เขาได้แชมป์เตอร์กิชซูเปอร์คัพ 2013 และเตอร์กิชแชมเปียนชิพ ในปี ค.ศ. 2014 สโมสรฮัลก์บังก์อังการารวมทั้งควนโตเรนา ได้แชมป์เตอร์กิชซูเปอร์คัพอีกครั้ง ในเดือนเมษายน ค.ศ. 2015 เขาได้ประกาศว่าเขาจะเล่นอาชีพของเขาในสโมสรกูชีเนลูเบตเรอีอา
สงครามประกาศเอกราชโครเอเชีย

สงครามโครเอเชีย หรือ สงครามประกาศเอกราชโครเอเชีย เป็นสงครามที่เกิดขึ้น เมื่อสมัชชาโครเอเชีย ต้องการเอกราชโครเอเชีย โดยมูลเหตุมาจากในที่ประชุมพรรคคอมมิวนิสต์ยูโกสลาเวียดุเดือดสุดๆ สมัชชาเซอร์เบียและสมัชชาโครเอเชียโต้เถี่ยงกันในสภาโดยสมัชชาเซอร์เบียใช้อำนาจทั้งหมดขัดขวางการขึ้นมีอำนาจของประธานาธิบดียูโกสลาเวียที่มาจากชาวโครแอท ทำให้ทางสมัชชาโครเอเชียจึงเดินออกจากสภาไป ทางสมัชชาจัดการชุมุนมเรียกร้องให้ประชาชนมาชุมนุมซึ่งผลตอบรับค่อนข้างสูงชาวโครแอทต้องการเอกราชโครเอเชีย ทำให้เกิดการปะทะกับตำรวจและผลลัพธ์จมลงด้วยสงคราม โดย นายทหารยูโกสลาเวียที่เป็นชาวโครแอทได้รวบรวมอาวุธเพื่อประกาศเอกราช ในวันที่ 31 มีนาคม 1991 กองทัพยูโกสลาเวีย ยกพลบุกโครเอเชีย แม้จะได้รับการคัดค้านจะสมัชชาบอสเนีย แต่กองพลยุโกสลาเวียก็เคลือนพล ทหาร ประชาชน ชาวโครแอทที่ถูกปราบปราม ขณะที่ชาวเซิร์บในโครเอเชียก็ไก้ประกาศตั้งประเทศ สาธารณรัฐเซอร์เบียกราจีนาซ้อนทับโครเอเชีย

ในวันที่ 5 เมษายน 1992 ยุโกสลาเวียล้มสลายเมื่อสมัชชาบอสเนียและสมัชชาเซอร์เบียขัดแย้งแตกคอกัน และจบลงด้วยสงครามกลางเมืองยูโกสลาเวีย กองทัพยูโกสลาเวียที่มาจากเซอร์เบียและบอสเนียจึงล่าถอยกลับประเทศ เหลือไว้กำลังชาวเซิร์บในโครเอเชียซึ่งได้รับการสนับสนุนจาก เซอร์เบียและมอนเตเนโกร ซึ่งฝ่ายชาวเซิร์บอ่อนแอลงอ่อนแอลงทุกๆวัน เนื่องจากเป็นแค่กองกำลังขนาดเล็กๆ ขณะที่โครเอเชีย ขยายและพัฒนากองทัพ

ในช่วงปี1995ทหารบอสเนียได้ยกพลเข้าโครเอเชียเพื่อร่วมต่อสู้กับโครเอเชียเพื่อปราบปรามกองกำลังของสาธารณรัฐเซิร์ปสกาที่มาทำสงครามในโครเอเชีย ทหารบอสเนียสามารถเอาชนะ และยึดครองจังหวัดปกครองตนเองบอสเนียตะวันตกกลับมาเป็นของบอสเนียได้อีกครั้ง รวมถึงปราบปรามกลุ่มกบฎเซิร์บบอสเนียในโครเอเชียได้

จุดจบของสงครามเกิดขึ้น ในวัน 11 พฤศจิกายน สาธารณรัฐเซอร์เบียกราจีนา ยอมจำนน หลังจากที่นาโต้โจมตี กลุ่มประเทศชาวเซิร์บไม่ว่าจะเป็น สาธารณรัฐเซอร์เบียกราจีนา , เซอร์เบียและมอนเตเนโกร , สาธารณรัฐเซิร์ปสกา
ความสูงเหนือระดับน้ำทะเล

ความสูงเหนือระดับน้ำทะเล () หรือ ความสูงเหนือระดับน้ำทะเลปานกลาง () เป็นมาตรฐานการวัดตามระบบเมตริกแสดงผลในหน่วยเมตร ใช้แสดงระดับความสูงพื้นดินของที่ตั้งใด ๆ โดยอิงกับระดับน้ำทะเลปานกลางที่มีการบันทึกข้อมูลไว้ ซึ่งค่าระดับความสูงนี้ ถูกใช้ในหลายด้าน ดังนี้
แท่นทดสอบที่ 7

แท่นทดสอบที่ 7 (ภาษาเยอรมัน: "Prüfstand VII", P-7) เป็นแท่นทดสอบปล่อยจรวด V-2 ในสนามบินพีเนมุนด์ มีความสามารถในการผลักจรวดที่หนักมากกว่า 200 ตัน ที่สำคัญยังเป็นสถานที่แรกที่ทดสอบปล่อยจรวด V-2 ในวันที่ 3 ตุลาคม ค.ศ.1942 โดยมีผู้นำทางการทหารของเยอรมันเป็นผู้เข้าร่วมสังเกต
โรงเรียนสถาพรวิทยา

โรงเรียนสถาพรวิทยา เป็นโรงเรียนมัธยมศึกษาแบบสหศึกษาและเป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่ 50 ไร่ ตั้งอยู่ที่ตำบลลำพญา อำเภอบางเลน จังหวัดนครปฐม

โรงเรียนสถาพรวิทยา เดิมเป็นโรงเรียนราษฎร์ชื่อว่า "โรงเรียนวัดเวฬุวนาราม" จัดตั้งขึ้นโดยพระครูสถาพรพุทธมนต์ (หลวงพ่อสำเนียง อยู่สถาพร) เจ้าอาวาสวัดเวฬุวนาราม โดยมีวัตถุประสงค์ต้องการให้นักเรียนยากจน เด็กเร่ร่อน เด็กที่ขาดโอกาสทางการศึกษาให้มีโอกาสได้รับการศึกษา และเปิดรับนักเรียนเข้าเรียนระดับประถมศึกษาปีที่ 1–4 ตั้งแต่ปี พ.ศ. 2492

ในปี พ.ศ. 2515 โรงเรียนได้ขยายการรับนักเรียนเข้าเรียนถึงชั้นประถมศึกษาปีที่ 5–7 และกรมสามัญศึกษา กระทรวงศึกษาธิการในขณะนั้น ได้รับโอนมาเป็นโรงเรียนรัฐบาลในสังกัด เมื่อวันที่ 27 มิถุนายน พ.ศ. 2515 จึงได้เปลี่ยนชื่อโรงเรียนเป็น "โรงเรียนสถาพรวิทยา" และเปิดทำการสอนแบบสหศึกษา ตั้งแต่ระดับชั้นมัธยมศึกษาปีที่ 1 ถึงมัธยมศึกษาปีที่ 3

ต่อมาในปีการศึกษา 2524 กรมสามัญศึกษาอนุญาตให้เปิดทำการเรียนการสอนถึงระดับชั้นมัธยมศึกษาตอนปลาย แผนชั้นเรียน 2:2:2 และ 1:1:1 รวม 9 ห้องเรียน กรมสามัญได้จัดสรรงบประมาณการก่อสร้างอาคารเรียนเพิ่มเติม โดยฉาบผนัง ทำบันได ทาสี เดินสายไฟฟ้า ติดตั้งอุปกรณ์แสงสว่างภายในอาคารเรียนทั้งหมด จนเสร็จสมบูรณ์

ปีงบประมาณ 2528 ได้รับงบประมาณในการก่อสร้างอาคารประกอบ อาคาร โรงฝึกงานตามแบบกรมสามัญ จำนวน 1 หลัง(2 หน่วย) เป็นเงินงบประมาณ 780,000 บาท (เจ็ดแสนแปดหมื่นบาทถ้วน)
โรงเรียนพุทธมงคลวิทยา

โรงเรียนพุทธมงคลวิทยา เป็นโรงเรียนมัธยมศึกษาแบบสหศึกษาและเป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ 268 ถนนมณีรัตน์ ตำบลอุทัยใหม่ อำเภอเมืองอุทัยธานี จังหวัดอุทัยธานี

โรงเรียนพุทธมงคลวิทยา แต่เดิมชื่อ "โรงเรียนสุธรรมวิทยา" ได้รับอนุมัติให้จัดตั้งเป็นโรงเรียนมัธยมศึกษาตอนต้นเมื่อวันที่ 21 มีนาคม พ.ศ. 2528 เปิดทำการสอนครั้งแรกเมื่อวันที่ 16 พฤษภาคม พ.ศ. 2528 บริเวณศาลาสองไร่และบริเวณวัดจันทราราม (วัดท่าซุง) ตำบลน้ำซึม อำเภอเมือง จังหวัดอุทัยธานี

ปีการศึกษา 2529 ได้รับการอนุเคราะห์จากหลวงพ่อฤๅษีลิงดำ ให้ย้ายโรงเรียนมาอยู่อาคารหลังใหม่ซึ่งทางวัดสร้างขึ้น อยู่ตรงข้ามกับอาคารเรียนชั่วคราวเดิม เป็นเวลา 1 ปีเต็ม

ปีการศึกษา 2530 เกิดเหตุขัดข้องเกี่ยวกับการปฏิบัติงานหลายอย่าง ทำให้กรมสามัญศึกษา จำเป็นต้องย้ายโรงเรียนพุทธมงคลวิทยา (สุธรรมวิทยา) มาอยู่บริเวณอาคารหลังเก่าของโรงเรียนเมืองอุทัยธานี ซึ่งไม่ใช้ประโยชน์แล้ว ในบริเวณเดียวกับสำนักงานปฏิรูปที่ดิน
โรงเรียนท่าเรือพิทยาคม

โรงเรียนท่าเรือวิทยาคม เป็นโรงเรียนมัธยมศึกษาแบบสหศึกษาและเป็นโรงเรียนขนาดเล็ก สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ถนนแสงชูโต ตำบลท่าเรือ อำเภอท่ามะกา จังหวัดกาญจนบุรี

โรงเรียนท่าเรือพิทยาคม กรมสามัญศึกษาอนุมัติให้จัดตั้งโรงเรียน เมื่อวันที่ 2 มีนาคม พ.ศ. 2527 โดยเริ่มเปิดทำการสอนตั้งแต่วันที่ 16 พฤษภาคม พ.ศ. 2527 โดยระยะแรกสถานที่เรียนใช้อาคารเรียนของโรงเรียนพระพุทธศาสนาวันอาทิตย์ของวัดใหม่เจริญผล และชั้นล่างของห้องสมุดประชาชนเป็นอาคารเรียนชั่วคราวก่อน จนกระทั่งอาคารเรียนและอาคารประกอบอื่น ๆ สร้างเสร็จ ซึ่งทางโรงเรียนได้รับการจัดสรรงบประมาณหมวดค่าครุภัณฑ์ที่ดินและสิ่งก่อสร้างของปี พ.ศ. 2527

โรงเรียนท่าเรือพิทยาคม มีเนื้อที่ทั้งหมด 26 ไร่ 2 งาน 56 ตารางวา ที่ดินแปลงแรก พระครูกาญจนวิสุทธิ์ เจ้าอาวาสวัดใหม่เจริญผล อนุญาตให้ใช้ธรณีสงฆ์ 14 ไร่ 56 ตารางวา ที่ดินแปลงที่ 2 เนื้อที่ 12 ไร่ 2 งาน สิทธิ์ในที่ดินวัดใหม่เจริญผล เจ้าของกรรมสิทธิ์ที่ดิน วัดใหม่เจริญผล ประวัติการได้กรรมสิทธิ์ หรือสิทธิ์ในที่ดิน คณะกรรมการศึกษาจัดหามา

ปัจจุบันนายอภิรักษ์ ชุติมาศ ดำรงตำแหน่งผู้อำนวยการโรงเรียนท่าเรือพิทยาคม
Love Flight รักสุดท้ายที่ปลายฟ้า

Love Flight รักสุดท้ายที่ปลายฟ้า เป็นละครมินิซีรีส์ 4 ตอนจบ ผลิตโดย บริษัท จีเอ็มเอ็มทีวี จำกัด ออกอากาศทุกวันเสาร์ เวลา 18.30 - 19.00 น. และออกอากาศรีรันทุกวันอาทิตย์ เวลา 14.30 - 15.00 น. เริ่มตอนแรกวันที่ 10 ตุลาคม – 31 ตุลาคม พ.ศ. 2558 ทางช่อง จีเอ็มเอ็ม 25